Als electors de Catalunya: 


No cal insistir en la importància excepcional de les eleccions que lian 
de tenir lloc el 16 de febrer Són les primeres que es celebraran després del 
6 d’octubre. Elles han de demostrar que el moviment subversiu vençut per la 
força del poder públic, és repudiat pel poble amb els seus sufragis. 

És notòria avui la suspensió de totes les activitats, en expectativa del 
resultat de les eleccions. Si en elles triomfessin les Esquerres polítiques i so¬ 
cials coalitzades, totes les manifestacions de la riquesa i del treball sofririen 
les conseqüències de la manca d’aquella confiança que és condició essencial de 
la prosperitat. 

En l’ordre moral i jurídic, el triomf de les Esquerres constituiria la re¬ 
petició agreujada del confusionisme, de la incompetència i de la demagògia 
que va caracteritzar la seva actuació passada. 

Políticament, la victòria dels revoltats del 6 d’octubre provocaria re- 
zels i prevencions arreu d’Espanya amb dany considerable per a Catalunya. 

Per a evitar-ho, tenint en comple la necessitat imposada per la vigent 
llei electoral de constituir grans coalicions, hem format una candidatura que 
asseguri els concursos indispensables per a obtenir la victòria. 

Els homes que la formen, conservant cada un la seva peculiar signifi¬ 
cació, coincideixen a afirmar que l’ordre, la pau social, el respecte a la cons¬ 
ciència religiosa dels ciutadans i la submissió a la llei constitueixen la base 
fonamental de la prosperitat pública i privada i de la normalitat de la vida ciu¬ 
tadana. ' ) 

Aquesta característica comuna és, en el moment present, la que respon 
a una necessitat més apremiant i més essencial: la d’assegurar la vida de Ca¬ 
talunya i d’Espanya en general i la nostra pròpia existència individual en 
condicions de benestar i d’independència. 

Per això demanem a tots els electors, sigui quina sigui llur significa¬ 
ció, que votin l’adjunta candidatura amb decisió, amb entusiasme, amb dis¬ 
ciplina, sense eliminar cap nom, perquè tota eliminació representaria un vot 
atorgat a la candidatura contrària. Toia diferenciació individual deu supedi¬ 
tar-se a la necessitat suprema d’assegurar la victòria. 

